Podľa článku 10 Pokrajinského parlamentného uznesenia o pridelení rozpočtových prostriedkov na financovanie a spolufinancovanie programových aktivít a projektov v oblasti základného a stredného vzdelávania a výchovy a žiackeho štandardu v Autonómnej pokrajine Vojvodine (Úradný vestník APV číslo 14/15) a článku 24 odsek 2 Pokrajinského parlamentného uznesenia o pokrajinskej správe (Úradný vestník APV číslo 37/16) pokrajinský tajomník vzdelávania, predpisov, správy a národnostných menšín – národnostných spoločenstiev vyniesol

**PRAVIDLÁ**

**O PRIDELENÍ ROZPOČTOVÝCH PROSTRIEDKOV POKRAJINSKÉHO SEKRETARIÁTU VZDELÁVANIA, PREDPISOV, SPRÁVY A NÁRODNOSTNÝCH MENŠÍN – NÁRODNOSTNÝCH SPOLOČENSTIEV NA FINANCOVANIE A SPOLUFINACOVANIE VYBAVENIA PRE ZÁKLADNÉ ŠKOLY, KTORÉ MAJÚ STATUS VEREJNE UZNANÝCH ORGANIZÁTOROV AKTIVÍT FORMÁLNEHO ZÁKLADNÉHO VZDELÁVANIA DOSPELÝCH NA ÚZEMÍ AUTONÓMNEJ POKRAJINY VOJVODINY**

**Článok 1**

Týmito pravidlami sa upravujú spôsob, podmienky a kritéria pridelenia rozpočtových prostriedkov (ďalej: prostriedky) na financovanie a spolufinacovanie vybavenia pre základné školy, ktoré majú status verejne uznaných organizátorov aktivít formálneho základného vzdelávania dospelých na území Autonómnej pokrajiny Vojvodiny (ďalej: AP Vojvodina), v súlade s apropriáciami schválenými uznesením o rozpočte Autonómnej pokrajiny Vojvodiny v rámci oddielu Pokrajinského sekretariátu vzdelávania, predpisov, správy a národnostných menšín – národnostných spoločenstiev (ďalej: pokrajinský sekretariát).

**Článok 2**

Právo na pridelenie prostriedkov majú základné školy na území AP Vojvodiny, ktorých zakladateľkou je Srbská republika, AP Vojvodina a jednotka lokálnej samosprávy, ktoré majú status verejne uznaných organizátorov aktivít formálneho základného vzdelávania dospelých, resp. čo majú rozhodnutie pokrajinského sekretariátu o splnení predpisom stanovených podmienok na výkon aktivít formálneho základného vzdelávania dospelých (ďalej: užívatelia).

**Článok 3**

Obstaranie vybavenia z článku 1 týchto pravidiel sa financuje, resp. spolufinancuje súbehom (ďalej: súbeh), ktorý pokrajinský sekretariát vypisuje v súlade s finančným plánom pokrajinského sekretariátu a uznesením o rozpočte Autonómnej pokrajiny Vojvodiny.

**Článok 4**

Prihláška na súbeh sa odovzdáva v písomnej podobe na jednotnom tlačive, ktoré sa zverejňuje na webovej stránke sekretariátu a  obsahuje opis, cieľ a finančný plán obstarania vybavenia s lehotou realizácie.

**Článok 5**

Dokumentácia, ktorá sa odovzdáva spolu s prihláškou na súbeh pokrajinský sekretariát určí v súbehu.

**Článok 6**

Pokrajinský tajomník poverený úkonmi vzdelávania (ďalej: pokrajinský tajomník) zriaďuje Komisiu na uskutočnenie súbehuna financovanie a spolufinacovanie vybavenia pre základné školy, ktoré majú status verejne uznaných organizátorov aktivít formálneho základného vzdelávania dospelých na území Autonómnej pokrajiny Vojvodiny (ďalej: komisia).

Komisia rozoberá prihlášky odovzdané na súbeh.

Komisia určuje splnenie predpisom stanovených podmienok na súbehu.

Po rozobratí podaných prihlášok na súbeh komisia zostavuje zdôvodnený návrh na pridelenie prostriedkov a doručuje ho pokrajinskému tajomníkovi.

**Článok 7**

Pokrajinský tajomník rozoberá návrh komisie a rozhoduje o rozvrhnutí prostriedkov užívateľom rozhodnutím.

Rozhodnutie z odseku 1 tohto článku je konečné.

Rozhodnutie z odseku 1 tohto článku s tabuľkovým prehľadom, ktorý obsahuje údaje o pridelení prostriedkov, sa zverejňuje na webovej stránke pokrajinského sekretariátu.

Pokrajinský sekretariát o výsledkoch súbehu, ak pokladá, že je to nevyhnutné, aj písomne informuje podávateľov prihlášok.

**Článok 8**

Pri rozoberaní prihlášok na súbeh a rozhodovaní o rozvrhu prostriedkov sa uplatňujú nasledujúce kritériá:

1. význam plánovaného vkladania do vybavenia za účelom zvýšenia kvality a modernizácie výkonu výučby,
2. nevyhnutnosť vybavenia pre organizovanie výkonu výučby,
3. počet frekventantov – počet konečných užívateľov,
4. stupeň vyvinutosti jednotky lokálnej samosprávy, na ktorej území sa nachádza vzdelávacia ustanovizeň,
5. jestvovanie iných zdrojov financovania obstarania vybavenia,
6. obstaranie vybavenia, ktoré sa môže prevažne realizovať v bežnom rozpočtovom roku.

**Článok 9**

Záväzok pridelenia prostriedkov pokrajinský sekretariát preberá na základe zmluvy, v zmysle zákona, ktorým sa upravuje rozpočtový systém.

**Článok 10**

Užívateľ je povinný pridelené prostriedky používať účelovo a zákonne a neminuté prostriedky vrátiť do rozpočtu AP Vojvodiny.

Užívateľ je povinný podať správu o používaní prostriedkov najneskôr do 15 (pätnásť) dní po stanovenej lehote na realizáciu účelu, na aký sa prostriedky pridelili, s príslušnou dokumentáciou, ktorú overili zodpovedné osoby.

Užívateľ je povinný nadobudnuté prostriedky vrátiť do rozpočtu AP Vojvodiny, ak sa zistí, že sa prostriedky nepoužívajú na realizáciu účelu, na akú sa pridelili.

Ak užívateľ neodovzdá správu z odseku 2 tohto článku, stráca právo uchádzať sa na súbehu o rozvrhnutie prostriedkov s novými programami, resp. projektmi.

Ak jestvujú pochybnosti, že sa pridelené prostriedky v jednotlivých prípadoch neúčelovo minuli, pokrajinský sekretariát začne konanie pred pokrajinským orgánom správy pre rozpočtovú inšpekciu z dôvodu kontroly účelového a zákonného používania prostriedkov.

**Článok 11**

Dňom nadobudnutia účinnosti týchto pravidiel zanikajú Pravidlá o pridelení rozpočtových prostriedkov Pokrajinského sekretariátu vzdelávania, predpisov, správy a národnostných menšín–národnostných spoločenstiev na financovanie a spolufinancovanie obstarania vybavenia pre základné školy, ktoré majú status verejne uznaných organizátorov aktivít formálneho základného vzdelania dospelých na území Autonómnej pokrajiny Vojvodiny číslo: 128–451–2452/2015–01 z 19.08.2015.

**Článok 12**

Tieto pravidlá nadobúdajú účinnosť dňom zverejnenia Úradným vestníkom Autonómnej pokrajiny Vojvodiny a uverejnia sa aj na oficiálnej webovej stránke Pokrajinského sekretariátu vzdelávania, predpisov, správy a národnostných menšín – národnostných spoločenstiev.

**POKRAJINSKÝ SEKRETARIÁT VZDELÁVANIA, PREDPISOV, SPRÁVY A NÁRODNOSTNÝCH MENŠÍN – NÁRODNOSTNÝCH SPOLOČENSTIEV**

|  |  |
| --- | --- |
| Číslo:128–451–44/2017–01  Nový Sad 1. februára 2017 | pokrajinský tajomník    **Mihály Nyilas v.r.** |
|  |  |